Acaruq n yiṭij kan, akitt s lexrif ifukk : yuɣal-d diɣen d anebdu. Ttenasfa n wass bdunt ttenadint anda ara afent cwiṭ n tili. Lakin, ččant kan cwiṭ. Tenna-as Fadma : ilaq-aɣ lxersum tameddit-agi anḍill i wedrar-inna … Lameɛna tawd-d tmeddit, d ayen, ɛyant, adrar mazal kan yetteban-asent-d dihin, dihin … Ḥebsent, sersent-as i wɛudiw, afent kra n wemkan akken am leɣar, afent-tt yelha i yiḍes.